הנאשם הודה בעובדות שבכתב האישום.
לפיכך - הנני מרשיעה את הנאשם בעבירה של בצוע עבודות ושמוש הטעונים היתר ללא היתר לפי סעיף 204 (א) לחוק התכנון והבניה.
ניתנה והודעה היום כ"א טבת תשע"א, 28/12/2010 במעמד הנוכחים.
הנאשם הורשע לאחר הודאתו בעבירה של ביצוע עבודות ושימוש הטעונים היתר ללא היתר וזאת בהתייחס לבניית תוספות בצמוד לבניין קיים ב- 3 קומות בשטח כולל של כ- 250 מ"ר.
הנאשם הודה בהזדמנות הראשונה וב"כ מסרה כי מצבו הבריאותי בכי רע.
אני דנה את הנאשם לתשלום קנס בסך 25,000 ש"ח או 250 ימי מאסר.
הקנס ישולם ב- 25 תשלומים חודשיים רצופים ושווים החל מיום 30.1.11.
היה והקנס או שיעור משיעוריו לא ישולם במועד – תעמוד יתרת הקנס לתשלום מיידי.
אני מורה כי על הנאשם לחתום על התחייבות כספית בסך 5,000 ש"ח להימנע מלעבור אחת העבירות בגינן הורשע – במשך שנתיים.
הנאשם יחתום על ההתחייבות עד ליום 4.1.11.
אם לא יחתום ייאסר ל- 30 יום.
הנאשם מופנה למשרדי המאשימה על מנת לקבל את שוברי התשלום לקנס.
ניתן והודע היום כ"א טבת תשע"א, 28/12/2010 במעמד הנוכחים.
דוחה לתזכורת תביעה בעניינם של הנאשמים 1 ו- 2 ליום 24.2.11 בשעה 08.30.